CELEX: 62011CB0069
Language: sk
Date: 2011-12-09 00:00:00
Title: Vec C-69/11: Uznesenie Súdneho dvora (ôsma komora) z  9. decembra 2011 (návrh na začatie prejudiciálneho konania, ktorý podal Rechtbank van eerste aanleg te Brugge — Belgicko) — Connoisseur Belgium BVBA/Belgické kráľovstvo ( „Článok 104 ods. 3 prvý pododsek rokovacieho poriadku — Šiesta smernica o DPH — Článok 11 časť A ods. 1 písm. a) — Zdaniteľný základ — Výdavky nevyúčtované zdaniteľnou osobou“ )

10.3.2012   
            
            
               SK
            
            
               Úradný vestník Európskej únie
            
            
               C 73/11
            
         Uznesenie Súdneho dvora (ôsma komora) z 9. decembra 2011 (návrh na začatie prejudiciálneho konania, ktorý podal Rechtbank van eerste aanleg te Brugge — Belgicko) — Connoisseur Belgium BVBA/Belgické kráľovstvo
   (Vec C-69/11) (1)
   
   (Článok 104 ods. 3 prvý pododsek rokovacieho poriadku - Šiesta smernica o DPH - Článok 11 časť A ods. 1 písm. a) - Zdaniteľný základ - Výdavky nevyúčtované zdaniteľnou osobou)
   2012/C 73/19
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank van eerste aanleg te Brugge
   
      Účastníci konania
   
   
      Žalobkyňa: Connoisseur Belgium BVBA
   
      Žalovaný: Belgické kráľovstvo
   
      Predmet veci
   
   Návrh na začatie prejudiciálneho konania — Rechtbank van eerste aanleg te Brugge — Výklad článku 11 časti A ods. 1 písm. a) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) a článku 73 smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Prenájom rekreačných plavidiel — Dohoda o rozdelení nákladov medzi podnikom prenajímajúcim plavidlá a najímajúcim podnikom — Možnosť vyúčtovať určité náklady najímajúcemu podniku — Nevyúčtovanie — Vnútroštátny právny predpis, ktorý vyžaduje platenie dane z pridanej hodnoty za tieto nevyúčtované náklady
   
      Výrok
   
   Článok 11 časť A ods. 1 písm. a) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia sa má vykladať v tom zmysle, že za okolností, akými sú okolnosti vo veci samej sa daň z pridanej hodnoty nemá platiť z výdavkov alebo súm, ktoré sa podľa zmluvy môžu vyúčtovať zmluvnému partnerovi, ale mu neboli vyúčtované.
   
      (1)  Ú. v. EÚ C 145, 14.5.2011.